text: Sydøstjyllands Politi er hurtigst fremme
  08 september 2014 kl. 11.14
  Sydøstjyllands Politi bruger i gennemsnit syv minutter og 26 sekunder fra de modtager en alarm til de er fremme. Det placerer kredsen som nr. tre på Rigspolitiets liste over hurtigste politikreds med Syd- og Sønderjyllands Politi i hælene 1 minut og 21 sekunder senere.
  I det første halvår af 2014 er det Østjyllands Politi, der er hurtigst til at rykke ud med en gennemsnitlig responstid på syv minutter og syv sekunder. Det er en forbedring på to sekunder i forhold til året før.
  Lige i halen ligger Københavns Vestegns Politi og Sydøstjyllands Politi med en responstid på syv minutter og henholdsvis 17 og 26 sekunder.
  Syd- og Sønderjyllands Politi er nr. fire med en reaktionstid på 8 minutter og 47 sekunder.
  Fakta:
  Her er politikredsenes gennemsnitlige udrykningstid for det første halvår af 2014:  Østjyllands Politi: 07.07 Københavns Vestegns Politi: 07.17 Sydøstjyllands Politi: 07.26 Syd- og Sønderjyllands Politi: 08.47 Fyns Politi: 09.15 Nordsjællands Politi: 09.39 Sydsjællands og Lolland Falsters Politi: 09.48 Nordjyllands Politi: 10.00 Midt- og Vestsjællands Politi: 10.04 Bornholms Politi: 10.06 Midt- og Vestjyllands Politi: 10.22
  
  